من پيشه وري يه موراجيعت ائده رك اوتوموبيل قضاسينين باش وئردييي شراييطدن دانيشماسيني خواهيش ائتديم. پيشه وري منه دانيشدي كي، او همين واختلاردا كيروف آباد نفت كشفييات ايداره سينين رييسي اولان نظر حئيدروفون ائوينده ايميش. اوردا يئييب - ايچيب، ايستيراحت ائديرميشلر. تقريبن گئجه ساعات 4 - ده قولييئف پيشه وري يه اونونلا نوخايا  گئتمه يين تكليف ائدير. بيلديريركي نوخا اونون دوغما تورپاغيدير. اوردا آنادان اولوب، بويويوب. اوردا ايستيراحت ائديب، نؤوبتي گونو اوردا گئچيريرلر... آخيردا پيشه وري بير نئچه دفعه «خيانت» سؤزونو تئكرار ائتدي و بيلديردي كي، «من اون بير ايل ايراندا تك داملي كامئرادا (اينفرادي سئللولدا) قالديم. ريضا شاه و قوام السلطنه مني محو ائده بيلمه دي. ايندي ايسه نهايت اونلار اؤز نييتلرينه چاتديلار». من پيشه وريدن سوروشدوم كي، نييه بئله دانيشير، او كي اؤز ماشينيندا، اؤز سوروجوسو ايله يولا چيخيب. پيشه وري منه جواب وئردي كي،  ماشين دا، سوروجو ده منيم يوخ، ژئنئرال غولام يحيانين ايدي. پيشه وري اؤز شوبهه لريني ده منه بيلديردي. او، عادتن هئچوقت سوروجونون يانيندا اوتورمور. بو دفعه ايسه ندنسه، اونو سوروجونون يانيندا ايلشديرميشلر. صؤحبت اثناسيندا، پيشه وري اؤزون پيس حيسس ائتديييني بيلديردي. كؤمك ايسته دي. من درحال باكييا، يئمليانوفا زنگ ووروب، باش وئرميش قضا و پيشه ورينين صؤحبتي باره ده معلومات وئرديم. بوندان تقريبن 6 - 5 ساعات سونرا طيياره گلدي. ناظير موعاوين يكريموف، صحييه ناظيرينين موعاويني سليم صمدوف، پروفئسور ذوالفقار مممدوف، مايور  ساريچالينسكي و طيب باجيلاري همين طيياره ايله گلميشديلر. مشهور حكيم - جراح پروفسور ممدوف پيشه وري اوزه رينده شخصن جراحييه عمليياتي آپاردي.